Exqrch/javanese-Komodo-pixelgpt huggingface dataset:
Ing Pilipina, cèkèr pitik diolah kanthi dicampur jeruk kalamansi, lombok, lan gula aren, banjur dipanggang
Ing panganan dalan Pilipina, cèkèr pitik uga diarani "adidas".
Pertalan kabantu-komputer Pertalan kabantu-komputer (cara Inggris: "computer-assisted translation" utawa "computer-aided translation") utawa CAT yaiku salah sawijining wujud pertalan basa nalika panjarwa manungsa nggunakaké piranti alus komputer kanggo nyengkuyung lan nggampangaké olah pertalan
Pertalan kabantu-komputer kala-kala diarani pertalan kabantu-mesin, nanging iku dudu pertalan mesin.
(lair ing Banjarmasin, Kalimantan Selatan, 1957; umur taun) iku sawijining nimpuna ing lapangan ngèlmu budaya uga minangka profésor saka Universitas Gadjah Mada
Panjenenganipun punika dhosèn ing Fakultas Ilmu Budaya sing resmi pikantuk sarujukan saka mantri pandhidhikan minangka profésor ing 1 Juni 2008
Faruk lair ing Banjarmasin ing 10 Fèbruari, taun 1957
Pandhidhikan saka SD nganti SMA kang rampung ing kutha kelairan, Banjarmasin
Panggonan sekolah ing SD Swadesi (lulus taun 1969), SMP Seroja (lulus taun 1972), lan SMAN 1 (lulus taun 1975)
Sawisé lulus SMA, Faruk sinau ing Kutha Ngayogyakarta ing Fakultas Sastra lan Budaya, Universitas Gadjah Mada, banjur lulus ing taun 1981
Taun 1985, Faruk nerusaké program S-2 ing Fakultas Pascasarjana Universitas Gadjah Mada lan lulus ing taun 1988
Banjur, panjenenganipun sinau ing program S-3 Fakultas Pascasarjana Universitas Gadjah Mada lan lulus taun 1994
Pengalaman minangka dhosèn diwiwiti saka pakaryan asistèn ahli madya ing Fakultas Sastra/Budaya Ilmu, Universitas Gadjah Mada, 1983–1985
Ing taun 1986—nganti saiki dadi dhosén ing Fakultas Sastra/Ilmu Budaya, UGM
Piyambakipun dados profésor wonten ing Fakultas Sastra/Ilmu Budaya, Universitas Gadjah Mada, 2009
Saliyané dadi dhosèn ing Jurusan Sastra Indonesia, Fakultas Sastra/Ilmu Budaya, UGM, Faruk uga wis mulang ing Hankuk University of Foreign Studies, Seoul, Koréa Kidul (2007-2009) lan aktif mangkono risèt (1998-2009)
Faruk uga asring tampil minangka pamicara uga pananggap ing aktivitas ilmiah ing babagan basa, sastra, lan budaya.
Golongan sosial Gotra, gotrah, utawa golongan sosial iku kumpulané manungsa sing padha rumangsa nunggal golongan lan padha sesambungan siji karo liyané
Gotrah digawé déning anggota masarakat lan duwé pangaribawa tumrap patraping para anggotané
Miturut Robert Bierstedt, ana akèh jinis gotrah sing bisa dibédakaké saka ana-orané organisasi, gegayutan sosial antarané gotrah, lan kasadharan ing babagan jinis
Bierstedt banjur mérang gotrah ing patang jinis:
Wong-wong transgèndher ing militèr Militèr-militèr ing donya racaké ora nampa wong transgèndhèr lumebu dadi saradhadhu
Sanadyan sawatara nagara wis ora mawang orièntasi sèksual ing panduming jejibahan militèr padinan, akèh nagara racaké isih mawang idhèntitas gèndher ing panduming jejibahan militèr padinan
Ing kasil panalitèn kang kababar ing 2014 déning "Hague Centre for Strategic Studies", saka 103 nagara kang tinaliti, 18 nagara ngidini wong transgèndher lumebu ing militèr, lan sangang nagara punjul mbokmanawa uga ngidini saradhadhu transgèndher (nanging iki durung bisa kapratélakaké déning panalitèn)
Wondéné, 18 nagara kang kapesthèkaké nampa wong transgèndher ngabdi ing militèr ya iku: Bèlgi, Bolivia, Dhènemarken, Éstonia, Finlan, Israèl, Jerman, Kanadha, Karajan Manunggal, Nèderlan, Niu Sélan, Nurwègen, Ostrali, Ostenrik, Prancis, Républik Céko, Spanyol, lan Swèdhen
Bisa mau, militèr ing Éropah Kulon nuduhaké laku kang luwih rumangkul marang wong-wong transgèndher; nanging, sawatara nagara Éropah isih gamblang mratelakaké yèn ora nampa wong transgèndher lumebu ing militèr
Pawadan kang menggak gagasan anané wong transgèndher ing militèr
Ana bantahan-bantahan marang gagasan anané wong transghèndher ing militèr
Bantahan-bantahan iki dhedhasar panemu manawa transgèndher iku kalebu lelara jiwa saéngga wong transgèndher ora pantes lumebu ngabdi ing militèr
Pawadan kang menggak gagasan anané wong transgèndher ing militèr iki ngrujuk marang akèhing kadadéan dhéprèsi lan nglampus ing antarané wong-wong transgèndher
Kaanan iki mligi gegayutan karo pawongan kang nindakaké operasi kelamin ("sex-reassignment surgery") lan banjur ora bungah utawa ora marem marang kasilé; ing kaanan mangkono dhéprèsi abot wis lumrah
Térapi hormon bisa njalari owah-owahan swasana ati lan rasa-pangrasa mungguhing kasarasan, ya iku babagan kang wigati kanggo menggak lumebuné wong transgèndher ing militèr
Kajaba bantahan kang gegayutan karo kasarasan amarga térapi hormon, sakèh kangélan uga bisa njedhul mbarengi térapi hormon
Kangélan-kangélan kang bisa njedhul saka térapi èstrogèn lan térapi tèstostéron iku kalebu undhaking risiko lelara tromboémbolik, infark miokardhiyal, kanker payudara, masalah kasuburan, setruk, liver kang ora saras, lelara ngenani ginjel, kanker éndhométriyum, lan ostéoporosis
Sembarang panandhang iki bisa njalari pitakon-pitakon kang wigati mungguhing lumakuné jejibahan militèr, luwih-luwih nalika prajurit diutus ing papan kang kapencil utawa ing papan gladhèn paprangan
Pawadan liyané mratélakaké yèn kanggo mangun militèr kang empan lan mobah kanthi mulus, rasa rumaket kudu katuwuhaké ing bebadan militèr
Wong kang ngugemi pawadan iki mratélakaké manawa wong transgèndher njalari rusaké rasa rumaket ing sajeroning bebadan militèr
"Kapitayan ing antarané pribadi-pribadi sajeroning bebadan militèr" iku babagan kang wigati banget
Ana rasa was-sumelang yèn transgèndher diidini makarya melak-melak ing militèr tundhoné moral saradhadhu bakal rusak
Nanging pawadan iki nyélaki pitakon mungguhing owah-owahan ing tatanan militèr kang mbokmanawa butuh dilakoni kanggo nggulawethah moral lan rumaketé bebadan militèr ing manéka warna kaanan
Jejibahan ing militèr iku bisa njalari pawongan kang makarya ing kana nglakoni urip kang banget raket siji lan sijiné
Nglebokaké pawongan ing kaanan kang nggawé rasa bingung lan ora jenjem bisa njalari tandang-gawéné dadi ora apik
Ngladèni kapurih cukuping sarana lan sangu makarya kanggo rombongan kang manéka warna idhèntitas gèndheré bakal gawé kewowogen
Wragad kanggo nggulawethah pawongan transgèndher dadi saradhadhu kapétung abot lan wusanané menggak kekarepan ngrangkul pawongan transgèndher
Iki ora mung mungguhing sarana lan sangu makarya, nanging uga wragad mungguhing kasarasan utawa priksa menyang dhokter
Kanggo pawongan kang salin saka lanang dadi wadon, wragadé watara 7.000-24.000 dollar Amérikah Sarékat; wadon kang salin lanang butuh wragad ngluwihi 50.000 dollar Amérikah Sarékat
Gumantung putusané pamaréntahan kang lumaku, wusanané militèr bokmanawa kang kudu ngragadi
Pawadan kanggo nampa wong transgèndher ing militèr
Kanthi menggak warga tinamtu saperlu nampa kalodhangan kang padha, militèr bakal njalari cap ala marang warga kang ditimbang luwih ringkih iku sangsaya ndadra
Pawadan iki jinurung déning cathetan kang mratélakaké kabèh warga duwé jejibahan mbélani bangsa samangsa kabutuhaké
Ngidini wong transgèndher ngabdi ing militèr melak-melak tanpa rasa was-sumelang bakal dadi jangkah amba marang kaadilan.
Wis diakoni déning para winasis ing pawiyatan luhur manawa upaya ngrangkul wong-wong LGBT (lèsbian, gay, bisèksual, transgèndher) ing militèr iku ngluwihi prakara hak asasi manungsa, dipratélakaké uga militèr kudu ngugemi kahanané warga kang manéka warna yèn militèr karep tinampa lan lestari ing abad selikur
Karana majuning kawruh ing babagan kamanungsan, seserepan kang magepokan idhèntitas sèksual saiki wis luwih becik
Biyèn transgèndher dianggep éwoning gangguan parafilik, saiki "Diagnostic and Statistical Manual of Mental Disorders" mapanaké transgèndher ing bab kang béda mawa sebutan disforiyah gèndher ("gender dysphoria")
Kapratélakaké manawa militèr kang misahaké wong transgèndher minangka wong lara jiwa iku nganèh-anèhi mungguhing jagat kadhokteran saiki
Pawadan iki njaluk supaya saradhadhu transgèndher diopèni mawa cara kadhokteran kang padha waé kaya déné saradhadhu liyané, salaras karo cara-cara kadhokteran kang wis lumaku
Para winasis njarwakaké manawa ora ana bukti kang kukuh kang njurung panemu warga transgèndher ora bisa ngabdi ing militèr
Kang kerep kocap mung panyakrabawa manawa warga transgèndher nyandhang kangèlan kaya ta dhéprèsi, was-sumelang, lan pangangen-angen nglampus
Bab iki wis kabantah déning cacahing kadadéan kang mèmper ing antarané LGB, kang ing sakèh nagara ora dipenggak ngabdi ing militèr
Sarana yasa kaanan kang luwih gawé jenjem, sakèh kaanan angèl kang mbokmanawa bisa nerak saradhadhu transgèndher bisa diéndhani yèn dhèwèké bisa ngabdi melak-melak kanthi panjurung kang wutuh
Sanadyan militèr kerep apawadan manawa wragad kadhokteran kanggo saradhadhu transgèndher iku larang, militèr ora bisa ndhasaraké pawadan iku mawa pathokan wragad kanggo saradhadhu kang dudu transgèndher
Contoné, militèr kerep ngidini térapi hormon kanggo manéka warna kaanan lan kabutuhan kang ora gegayutan karo diforiyah gèndher
Térapi hormon kang lumrah ya iku kang gegayutan kontrasèpsi
Sabanjuré, risiko-risiko kang kerep kocap amarga owah-owahan hormon arang kedadéan, lan ora njalari kangèlan utawa prakara kang wigati sajeroning militèr
Sanadyan wragad operasi kelamin ingaran larang, kocap saben tauné ora nganti 2% saradhadhu transgèndher kang milih nindakaké operasi kelamin
Mbokmanawa, pawadan kang paling kuwat iku lelandhesan lelakoné 18 nagara kang saiki ngidini warga transgèndher ngabdi ing militèr
Panalitèn babagan lelakon sawisé LGBT diidini ngabdi melak-melak ing militèr Israèl, militèr Britis, lan militèr Kanadha ora nemu prakara ala mungguhing tandang-gawé, rasa rumaketing warga ing bebadan militèr, utawa moralé
Babagan rasa rumaketing warga ing bebadan militèr uga bisa katilik saka kasilé panalitèn kang diayahi kurang saka sataun sadurungé dijabuté larangan kang menggak warga transgèndher ngabdi ing militèr Amérikah Sarékat
Matthews ngayahi survéi bareng warga ing pawiyatan luhur militèr Amérikah Sarékat, "Reserve Officers Training Corps", lan siswa ing pawiyatan luhur sipil
Survéi iku sedyané ngukur solahé warga ngenani anané gagasan yèn warga transgèndher ngabdi ing militèr Amérikah Sarékat
Kasil étungan statistik nuduhaké gunggung 50,8% warga ora sarujuk marang paugeran kang menggak warga transgèndher ngabdi ing militèr
Gunggung 72,6% warga kang tinaliti mratélakaké manawa upaya ngrangkul warga transgèndher lumebu ngabdi ing militèr ora bakal nggerus drajat tandang-gawéné
Pungkasané, dhedhasar katerangan mau, 21,8% warga kang tinaliti kandha luwung warga transgèndher ngandhakaké pilihan orièntasi sèksualé, déné 56,1% warga kang tinaliti kandha ora butuh dikandhani mangkono
Lelandhesan kasil panalitèn sataun sadurungé pambiwara kang menggak warga transgèndher ngabdi ing militèr Amérikah Sarékat, pérangan gedhé saka gunggung warga kang tinaliti nuduhaké panjurung kang gedhé marang dirangkulé warga transgèndher ngabdi ing militèr Amérikah Sarékat
Warga transgèndher ing militèr sawetara nagara
Wolulas taun sawisé "Australian Defence Force" (cara Jawa: Jaga Satru Ostrali, dicekak ADF) nggawé larangan kang menggak wong gay lan lèsbian ngabdi ing militèr, ADF salin kanthi njabut larangan kang menggak lan nyingkiraké warga transgèndher saka militèr
Kasebutaké manawa ADF iku minangka bebadan pungkasan kang ngidinaké supaya saradhadhu kang salin gèndher dipecat.
ADF njurung watak mancawarna ("diversity") ing militèr lan nyebutaké yèn LGBTI minangka warga kang diminakaké, mawa tujuan kang paling wigati ya iku mapanaké ADF minangka pilihané warga lan minangka bebadan kang ngurmati lan njurung pangrangkulé warga saka manéka warna gèndher
Ing taun 2013, ukum Ostrali resmi ngukuhaké pangayoman lumawan panganiaya kang jinalaran idhèntitas gèndher kanthi nglebokaké pangayoman tumraping LGBTI ing "Sex Discrimination Act 1984"
Ana watara 15 saradhadhu transgèndher kang melak-melak ngabdi, kanthi panjurungé panggedhéné ADF, awèh prasetya bakal yasa kaanan kang gawé jenjem sarana ngrangkul kabèh saradhadhu tanpa mawang apa waé
Ana ing wawanwicarané "One Plus One" bareng "ABC News", panggedhéné ADF kang uga warga transgèndher mawa pangkat paling dhuwur Kolonèl Litnan Cate McGregor minangka juru nulis sesorahé kumendhan Litnan Jèndral David Morrison AO, mratelakaké yèn Sang Kumendhan ngugemi panemu yèn "saradhadhu ora bakal lestari yèn militèr dadi papan kang emban cindhé emban siladan" lan nggambaraké kaanan ing militèr kang pakulinané nyingkiraké sadhengah wong kang
kang pakulinané nyingkiraké sadhengah wong kang mbédani
Ing wayah gègèr skandhal sèks Paheman Jèdi, Sang Kumendhan ngetokaké dhawuh supaya para saradhadhu nuduhaké solah moral kang kukuh, lumawan marang sadhengah wong kang daksiya marang liyan
Sabanjuré, ditélakaké manawa Sang Kumendhan bakal "dadi kejem nyingkiraké sapa waé kang ora bisa ngugemi kautamaning militèr"
Sanadyan mbokmanawa dalané isih dawa ngener panampa kang wutuh tumrap warga transgèndher ing Ostrali, saradhadhu transgèndher lan brayaté jinurung déning DEFGLIS kang tujuané mligi njurung saradhadhu LGBTI lan brayaté, saperlu gawé sangsaya kukuhé daya militèr sarana inklusi, lan nggulawenthah sadhengah kang makarya kapurih sumurup babagan watak mancawarna
"New Zealand Defence Force" (cara Jawa: Jaga Satru Niu Sélan, dicekak NZDF) wis kaloka ing sadonya minangka bebadan militèr kang pinunjul ing nguri-uri watak mancawarna lan njurung marang warga GLBTIQ, lan manggon ing urut siji amarga pangrangkulé warga lèsbian, gay, bisèksual, lan transgèndher ing njero militèr
Kanthi wuwuhan "Human Rights Act" ing njeroné "New Zealand Bill of Rights Act" ing taun 1994, sadhengah laku panganiaya kang jinalaran orièntasi sèksual minangka laku pidana
Sanadyan durung ana rujukan kang maton mungguhing warga transgèndher ing Niu Sélan, wus kababar déning Jaksa Agung Mudha manawa pangayoman marang warga transgèndher iku landhesané "New Zealand Bill of Rights Act" taun 1990 ing pérangan paugeran dhiskriminasi sèks
Sanadyan "Human Rights Commission" lan akèh pambéla isih marsudi marang paugeran kang gamblang sajeroning "New Zealand Bill of Rights Act" kanggo ngayomi warga transgèndher saka dhiskriminasi, NZDF ora nuduhaké dhiskriminasi kang lelandhesan idhèntitas gèndher
Kanggo njurung pangramuting watak mancawarna lan watak inklusi ("inclusiveness"), Kumendhané Jaga Satru nyarujuki yasané paguyuban panjurung kanggo saradhadhu LGBTI
Ing 2012, paguyuban aran "NZDF Overwatch" diyasa ing sajeroning jaga satru
"Overwatch" awèh panyengkuyung lan jejaring marang saradhadhu GLBTI kang lagi ngayahi jejibahan lan ora ngayahi jejibahan
Paguyuban iki uga nyadhiyani dhidhikan lan panuntun marang para panggedhéning militèr
"NZDF" lan "Overwatch" iki karan lan kondhang amarga watak inklusi lan pangupayané minangka kalodhangan makarya, lan pinilih nampa abiwada "Linuhung" saka ANZ lan "Equal Employment Opportunity Trust, Diversity Award" "NZ" 2013
Paugeran militèr Amérikah Sarékat sadurungé ngidini pamenciling saradhadhu transgèndher saka pakaryan-pakaryan kang gegayutan karo urusan kadhokteran
Sanadyan saradhadhu gay, lèsbian, lan bisèksual diidini ngabdi melak-melak wiwit taun 2011, saradhadhu transgèndher bisa sawayah-wayah dipecat yèn ora bisa lulus ujian kang salaras karo idhèntitas sèksualé
Kaanan iki gawé sadhengah saradhadhu nyingidaké idhèntitas gèndher ing sajeroning pakaryané
Kira-kira ing taun 2008-2009, ana watara 15.500 sardhadhu transgèndher kang makarya ing "National Guard" utawa saradhadhu cadhangan ing militèr AS
Panalitèn kang diayahi taun 2016, dhedhasar panalitèn sadurungé mrakirakaké manawa mung ana watara 1.320 lan 6.630 saradhadhu transgèndher kang makarya lan watara 830 lan 4.160 saradhadhu dadi cadhangan, kanthi angka rerata 2.450 saradhadhu kang makarya lan 1.510 saradhadhu kang dadi cadhangan
Carik ing Wadya Anggegana nama Deborah Lee James melak-melak asung panjurung marang owah-owahan ing paugeran militèr mungguhing transgèndher lumantar pangandikané ing taun 2014 kang mbokmanawa bakal katiliki manèh ing taun candhaké
Ing Fèbruari 2015, Carik ing "Defense Ashton Carter" andum pratélan kang nyaranaké watak tinarbuka ("openness") sajeroning pangrangkul marang warga transgèndher ing militèr kanthi nyatakaké yèn dhèwèké tinarbuka gegayutan bab iku lan ora ana bab liya kajaba tumindak ala kang kena menggak saradhadhu saka kalodhangan makarya ing militèr
Pratelané Carter ing tembé mburi jinurung déning Présidhèn Obama
Ing 19 Agustus 2015, Carter nyatakaké ing mémo manawa Dhépartemèn Pangayoman wis miwiti laku kanthi murungaké paugeran kang nglarang warga transgèndher ngabdi ing militèr lan wusanané saradhadhu transgèndher bakal bisa melak-melak ngawula ing militèr Amérikah Sarékat wiwit tanggal 27 Mèi taun candhaké
Paugeran ing Dhépartemèn Pangayoman kang nglarang transgèndher ngabdi ing militèr Amérikah Sarékat kawurungaké ing 30 Juni 2016, nanging status para saradhadhu transgèndher kang isih makarya durung cetha bakda paugeran anyar kababar ing pamaréntahané Présidhèn Trump
Paugeran iku kababar ing tanggal 30 Juni 2016, mratelakaké wiwit ing tanggal iku, saradhadhu kang mumpuni ora bisa dipecat, ditulak nalika ndhaftar, kapisahaké tanpa panyarujuk, utawa dipenggak mbacutaké pakaryan amarga transgèndher
Babagan wigati saka inklusi transgèndher iku nyadhiyani layanan pangramuting kasarasan lan matrapaké Pathokan Layanan ("Standard of Care") ing saindenging donya.
Prakara kang mrentul saiki gegayutan karo transgèndher ya iku dana asuransi kasarasan ing militèr kang kanggo operasi salin kelamin
Chelsea Manning, saradhadhu transgèndher Amérikah Sarékat melak-melak, kang biyèné diukum tahanan amarga dianggep nerak "Espionage Act", ngajokaké tuntutan ukum marang Carik ing Pangayoman Hagel amarga ora bisa nyadhiyani dhèwèké pangramut kasarasan kang jumbuh karo salin idhèntitas gèndheré
Ing sakawit, pangramut hormon kanggo nyokong tumindak salin gèndheré Chelsea Manning disengkuyung déning lan kawuwuhaké marang rancangan pangramuté ing pakunjaran Fort Leavenworth, bebarengan karo kabutuhan liyané kaya ta kosmètik lan sandhangan njero wadon kanggo njurung uripé kang laras karo idhèntitas gèndheré
Ing 26 Juli 2017, Présidhèn Amérikah Sarékat Donald Trump mbabar pambiwara kang mratélakaké manawa warga transgèndher bakal ora diidinaké manèh ngabdi ing militèr Amérikah Sarékat
Ing dina candhaké, Jèndral Joseph Dunford minangka Pambarep ing "Joint Chiefs of Staff" nyatakaké yèn warga kang melak-melak transgèndher bakal panggah diidini ngabdi ing militèr Amérikah Sarékat nganti Trump awèh arahan marang Carik Pangayoman Jim Mattis.
Sampek Engtay Sampek Engtay ya iku legèndha saka Tiongkok bab tragèdhi saka roman antarané katresnané wong saklorong, Sampek lan Engtay
Ing basa Mandarin: Liang Shanbo (梁山伯) lan Zhu Yingtai (祝英台)
Legèndha iki asring dianggep minangka "Romeo lan Juliet "vèrsi" "Tiongkok
Engtay iku kenya saka Shangyu, Provinsi Zhejiang, putri tunggal saka kulawarga sugih
Dhèwèké nyamar dadi cah lanang lan lunga menyang Hangzhou kanggo sinau
Ing dalan, dhèwèké kenalan karo Sampek, sing asalé saka Kuaiji
Dhèwèké sakloron mutusaké dadi sedulur
Ing sekolah, Engtay wiwit kesengsem asmara karo Sampek
Telung taun candhaké, Engtay nampa layang saka bapaké sing njaluk Engtay kareben bali cepet
Sadurungé lunga, Engtay ngaku ning garwa pangarep sekolah, lan njaluk kareben piyambaké ngekèki hadiyah kalung ning Sampek
Pungkasané, Sampek ngerti wadiné Engtay yèn Engtay iku sajaké kenya, dudu cah lanang
Sakjané, Sampek kesengsem marang Engtay
Nanging, wong tuwané Engtay meksa Engtay kudu bebrayan karo wong liya
Sampek lara ati lan pungkasané mati
Ing dina kawiwahan Engtay, pangombyong mantèn ora bisa lumaku menyang pengantèn lanang amarga ana prahara ing cedhak kuburané Sampek
Engtay lunga menyang kuburan lan njaluk kareben kuburané Sampek mbukak
Dumadakan mengkono, lan Engtay mlumpat menyang kuburan lan nggabungaké awak karo mayité Sampek
Jiwané sakloron lair maneh minangka pacangan kupu kang mabur bebarengan
Ing taun 1963, crita iki diangkat kanggo layar amba prodhuksi Shaw Brothers, kang judulé The Love Eterne.
Romeo lan Julia Romeo lan Julia ya iku tragèdhi saka carita kang kaanggit déning William Shakespeare kang ditulis ing awal kariré
Tragèdhi iki njlèntrèhaké sapasang tiyang enom putra lan putri enom kang katresnan, nanging tresna iku kaalang-alangan amarga kulawargané kang musuhan
Roméo, lan Julia iku salah sijining karya saka Shakespeare kang paling misuwur, lan iku uga salah siji kang paling asring dadi gelaran, kajaba "Hamlet" lan "Macbeth"
Roméo lan Julia" "mulané roman tragis ing jaman kuna
Carita Roméo lan Julia digawé dhedhasar carita ing Italia, kang diowahi menyang sajak ing The Tragical Sajarah Romeus and Juliet déning Arthur Brooke ing taun 1562, lan dicritakaké manèh ing wujud prosa ing "Palace of Pleasure "karya saka William Painter 1582
Shakespeare nyilih gagasan saka panemu loro kuwi, nanging luwih ngembangaké karakter pandhukung, mligi Mercutio lan Paris, kanggo njembaraké dalan crito
Ditulis watara taun 1591 tekan 1595, Roméo, lan Julia iki pisanan dipentasaké gelaran ing 1597
Shakespeare migunakaké struktur dramaktik
Èfèk saka owah-owahan kuwi antarané kumedhi lan tragèdhi menyang puncak, njembaraké karakter kecil, lan nggunakaké sub-plot kanggo nambahi carita, wis ngalembana minangka salah siji saka pratandha awal saka bakat saka dramatik Shakespeare
Drama iki asalé saka manéka saka gurit, lan karakter, kadhangkala ngganti dalan karakter
Contone, kaya Roméo saya pinter nulis soneta
"Romeo "lan" Julia" wis bola-bali digawé gelaran ing wujud drama, filem, musikal, lan opéra
Kala Restorasi Inggris, drama iki digelaraké lan diowah déning William Davenant
David Garrick uga ngganti sawatara pérangan, lan adhaptasi saka opéra déning Georg Benda ngilangké akèh tumindak, lan nambah pérangan pungkasan kang nyenengaké
Katon ing abad 19, déning Charlotte Cushman, nggunakaké naskah asli Roméo lan Julia, lan luwih fokus ing aliran realisme
Ing abad 20, Roméo, lan Julia wis dicocogaké marang manéka warna vèrsi kaya ta film "Romeo lan Juliet" 1936
Ing Indonésia piyambak, pertalan marang basa Indonesia kanthi irah-irahan Ariewayq, lan Tiara ditindakaké déning Trisno Sumardjo
"Romeo lan Juliet" nggambaraké sesambungan antarané rong kulawarga ing Verona
Carita iki duwèni latar ing Verona
Mulané, ana perang antarané kulawarga Montague nglawan kulawarga Capulet
Pangéran Verona misah perang iku, lan nyatakaké yèn nganti ana tandhing manèh, arep ditindakaké ukuman pati
Banjur, Count Paris lan Lord Capulet duwé rencana yèn Count Paris arep omah-omah karo putriné Capulet, ya iku Julia
Nanging, Capulet njaluk Paris nunggu rong utawa telung taun manèh amarga umuré Julia isih 13 taun
Ratu Capulet nyoba meksa Julia bèn gelem nampa lamarané Paris
Ing sisih liya, kulawarga Montague, Benvolio ngomong marang misané, Roméo, yèn Roméo sajaké meneng waé
Benvolio ngerti yèn Roméo lagi kesengsem marang Rosaline, ponakané Lord Capulet
Ing sawijining dina, Roméo teka ing pista Capulet karebèn ketemu Rosaline
Nanging, Roméo malah kesengsem tresna marang Julia.
Ing pérangan kang sok diarani "balcony scene, "Roméo meneng-meneng mlipir ing plataran Capulet, lan ora sengaja krungu pocapané Julia
Ing balkon, Julia ngudarasa yèn dhèwèké tresna marang Roméo sanadyan Julia uga ngerti yèn kulawargané ora seneng marang kulawargané Roméo
Roméo banjur muncul ing ngarepé Julia lan ngajak Julia omah-omah
Frater Lawrence ngréwangi Roméo lan Julia nganggo cara nikah meneng-meneng ing dina candhaké
Sepupu Julia, Tybalt, ngertèni yèn Roméo wis nyusup ing pista Capulet, nantang Roméo
Romeo, kang nganggep Tybalt kaya seduluré dhéwé, nolak tandhing
Mercutio kang tersinggung amarga Tybalt ora sopan, banjur Mercutio tarung nglawan Tybalt nganggo jeneng Roméo
Mercutio lara parah kala Roméo nyoba ngendegaké tarungan kuwi
Amarga ngrasa salah marang Mercutio, Romeo banjur matèni Tybalt
Pangeran Verona banjur ngguwang Roméo saka Verona
Roméo meneng-meneng ngentèkaké wengi ing kamar Julia, lan wong kloron ngrampungké upacara nikah
Ing liya dina, Lord Capulet ngancem ora arep ngakoni Julia dadi anaké yèn Julia nolak nikah karo Paris
Julia njaluk bèn upacara nikah diendhe-endhe, nanging ibuné nolak
Julia banjur menyang Frater Lawrence kanggo nyuwun bantuan, lan Frater nawani obat kang bisa marakaké Julia kaya wong tilar donya (awak kadhemen, ora deg-degan, bulak) kira-kira 42 jam